**Չինսի Լին Լի** (անգլ.՝ Chinsea Lin Lee․հոկտեմբերի 1, 1996(1996-10-01), Saint Elizabeth Parish, Cornwall County, Ճամայկա), ավելի հայտնի է **Shenseea** անունով, ճամայկացի դենսհոլ կատարող։

Կենսագրություն
--------------

### Վաղ տարիներ

Չինսի Լին Լին ծնվել է 1996 թվականի հոկտեմբերի 1-ին Ճամայկայում՝ Մանդևիլ քաղաքում։ Նրա հայրը եղել է կորեացի, ում նա երբեք չի տեսել։ Հայրը լքել է ընտանիքը մինչև աղջկա ծնվելը։ Shenseea-ն ասել է, այն ամենը ինչ ինքը գիտի հոր մասին, դա այն է, որ նա եղել է հարուստ և հանցագործ, ուստի ստիպված է եղել ճանապարհորդել աշխարհով մեկ։

### Կարիերա

Shenseea-ն լայն ժողովրդականություն է ձեռք բերել 2016 թվականին, երբ թողարկել է *«Loodi»* երգը *Vybz Kartel-ի* հետ։ 2017 թվականի փետրվարին Ճամայկայի *Youth View Awards* մրցանակաբաշխության ժամանակ, որը շնորհվում է նախորդ տարվա երաժշտական նվաճումների համար, Shenseea-ն հաղթել է երեք՝ *«Young Hot and Hype Artiste»*, *«Break Out Celebrity of 2016»* և *«The Colaboration of the Year»* անվանակարգերում։

2017 թվականին Shenseea-ն ելույթ է ունեցել Ճամայկայի ամենամեծ երաժշտական փառատոնի՝ *Reggae Sumfest* գլխավոր բեմում։ Նույնիսկ այն ժամանակ նրան քննադատում էին «չափազանց արագ աճելու» համար։ Այդ ընթացքում Կարիբյան հեռահաղորդակցության *Flow* կազմակերպության ներկայացուցիչը և *Pepsi*-ն նրա հետ գովազդային պայմանագրեր են կնքել։ Նույն թվականին նա թողարկել է *«Rolling»* երգը Շոն Փոլի հետ և միացել նրան եվրոպական շրջագայության ժամանակ։

Shenseea-ն մասնակցել է Քրիստինա Ագիլերայի *«Right Moves»* թրեքի ձայնագրմանը, որը ընդգրկվել է նրա 2018 թվականի *«Liberation»* ալբոմում։ 2020 թվականի հունվարին թողարկվել է *«IDKW»* թրեքը, որը ձայնագրվել է ռեփերներ Սուեյ Լիի և Յանգ Թագի հետ և արտադրվել է *Rvssian*-ի կողմից։

2021 թվականին Shenseea-ն հայտնվել է Մասեգոյի *«Silver Tongue Devil»* թրեքում *«Silver Tongue Devil*» *EP Studying Abroad*-ից և *«Tiny»*՝ *Major Lazer*-ի *«Music Is the Weapon»* *(Reloaded)* ալբոմից։ Նույն թվականին նա հայտնվեց Քանյե Ուեսթի *Donda* ալբոմի երկու թրեքում՝ *«Pure Souls»* Roddy Ricch-ի հետ և *«Ok Ok pt 2»* *Rooga*-ի հետ։ *MOBO Awards 2021*-ում նա մրցանակ է ստացել *«Best Reggae Act»* անվանակարգում։

2022 թվականի հունվարին Shenseea -ն սկսել է համագործակցել Megan Thee Stallion-ի հետ և թողարկել է *«Lick»* երգը։ Երգչուհու խոսքով՝ սա առաջին սինգլն է իր առաջիկա դեբյուտային *Alpha* ստուդիական ալբոմից։ Ալբոմը թողարկվել է մարտի 11-ին։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. ↑  Stephanie Lyew (2018 թ․ հուլիսի 11). «STAR of the Month: Shenseea open to meeting her father». *Jamaica Star* (անգլերեն). Արխիվացված օրիգինալից 2022 թ․ հունվարի 25-ին. Վերցված է 2022 թ․ հունվարի 25-ին.
3. 1 2 3  Shirvan Williams and Claudine Baugh (2020 թ․ ապրիլի 25). «Top 15 Greatest Female Dancehall Artistes Of All Time». *DancehallMag* (անգլերեն). Արխիվացված օրիգինալից 2022 թ․ հունվարի 25-ին. Վերցված է 2022 թ․ հունվարի 25-ին.
4. ↑  «Youth 'Vybz' Awards at Indoor Sports Centre — Five wins for Kartel at 2017 Youth View Awards». *Jamaica Star* (անգլերեն). 2017 թ․ փետրվարի 20. Արխիվացված օրիգինալից 2022 թ․ հունվարի 25-ին. Վերցված է 2022 թ․ հունվարի 25-ին.
5. ↑  «Sean Paul, Shenseea team up on 'Rolling'». *Jamaica Star* (անգլերեն). 2017 թ․ սեպտեմբերի 22. Արխիվացված օրիգինալից 2022 թ․ հունվարի 25-ին. Վերցված է 2022 թ․ հունվարի 25-ին.
6. ↑  Sheniel Brown (2020 թ․ հունվարի 17). «Watch The Official 'IDKW' Video By Rvssian With Shenseea, Swae Lee and Young Thug». *DancehallMag* (անգլերեն). Արխիվացված օրիգինալից 2022 թ․ հունվարի 25-ին. Վերցված է 2022 թ․ հունվարի 25-ին.
7. ↑  «Shenseea collaborates with Megan Thee Stallion on new single». *Jamaica Gleaner* (անգլերեն). 2022 թ․ հունվարի 19. Արխիվացված օրիգինալից 2022 թ․ հունվարի 25-ին. Վերցված է 2022 թ․ հունվարի 25-ին.
8. ↑  Alphonse Pierre (2022 թ․ հունվարի 21). «Shenseea and Megan Thee Stallion Share Video for New Song «Lick»: Watch». *Pitchfork* (անգլերեն). Արխիվացված օրիգինալից 2022 թ․ հունվարի 25-ին. Վերցված է 2022 թ․ հունվարի 25-ին.
9. ↑  Will Schube (2022 թ․ մարտի 12). «Shenseea Releases Debut Album, 'Alpha'». *Yahoo Entertainment* (անգլերեն). Արխիվացված օրիգինալից 2022 թ․ մարտի 26-ին. Վերցված է 2022 թ․ մարտի 26-ին.